Γνωμοδότηση της Οικονομικής και Κοινωνικής Επιτροπής για:

- την «Πρόταση απόφασης του Ευρωπαϊκού Κοινοβουλίου και του Συμβουλίου σχετικά με μία σειρά κατευθυντήριων γραμμών, συμπεριλαμβανομένου του καθορισμού έργων κοινού ενδιαφέροντος, για τα διευρωπαϊκά δίκτυα ηλεκτρονικής ανταλλαγής δεδομένων μεταξύ διοικήσεων (IDA)», και - την «Πρόταση απόφασης του Συμβουλίου για τη θέσπιση μίας σειράς δράσεων και μέτρων με σκοπό τη διασφάλιση της διαλειτουργικότητας των διευρωπαϊκών δικτύων ηλεκτρονικής ανταλλαγής δεδομένων μεταξύ διοικήσεων (IDA) και της πρόσβασης σ' αυτά» () (98/C 214/09)

Στις 30 Ιανουαρίου 1998, και σύμφωνα με το άρθρο 129 D της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για τις ανωτέρω πρότασεις.

Το τμήμα βιομηχανίας, εμπορίου, βιοτεχνίας και υπηρεσιών, στο οποίο ανατέθηκε η προετοιμασία των σχετικών εργασιών υιοθέτησε τη γνωμοδότησή του την 1η Απριλίου 1998 με βάση την εισηγητική έκθεση του κ. J. Bento Gonηalves.

Κατά τη 354η σύνοδο ολομέλειας της 29ης και 30ής Απριλίου 1998 (συνεδρίαση της 29ης Απριλίου), η Οικονομική και Κοινωνική Επιτροπή υιοθέτησε με 119 ψήφους υπέρ, 1 κατά και 2 απόχες, την ακόλουθη γνωμοδότηση.

1. Γενικές παρατηρήσεις

1.1. Αξιολόγηση του IDA I

1.1.1. Πριν από τις υπό εξέταση προτάσεις για απόφαση του Ευρωπαϊκού Κοινοβουλίου και του Συμβουλίου, η Επιτροπή παρουσίασε μία ανακοίνωση σχετικά με την αξιολόγηση του IDA Ι, αναφέροντας τις δυσκολίες που θα αντιμετωπίσει το πρόγραμμα, όταν τεθεί σε ισχύ, ως συνέπεια της ταχείας εξέλιξης των μέσων και τεχνολογιών της πληροφορίας, καρπός του ρυθμού της τεχνολογικής προόδου. Η εμφάνιση του «Internet» επιτάχυνε ακόμη περισσότερο τη διαδικασία, επιβάλλοντας των εκ νέου κατάστρωση στρατηγικών όπως το αποδεικνύει η αστρονομική εξέλιξη της χρήσης αυτού του νέου μέσου μεταφοράς δεδομένων, εμφανίζοντας στην αγορά μία τεράστια ποικιλία νέων προϊόντων και υπηρεσιών πράγμα που οδήγησε σε έναν αναπροσανατολισμό της στρατηγικής την οποία θα εξετάσει το IDA.

1.1.2. Το πλεονέκτημα της ενδιάμεσης αξιολόγησης του IDA Ι, η οποία προβλέπεται στο άρθρο 6 της απόφασης του Συμβουλίου, και που πραγματοποίησε η Επιτροπή με τη βοήθεια ανεξάρτητων εκτιμητών, ήταν ότι διατυπώθηκαν παρατηρήσεις σχετικά με τους στόχους, τη στρατηγική και την εφαρμογή των προγραμμάτων.

1.1.3. H αξιολόγηση κατέληξε στο συμπέρασμα ότι η πρώτη φάση του IDA απετέλεσε ένα αξιόλογο πρόγραμμα το οποίο πρόβαλε και ενθάρρυνε την ανάπτυξη των διευρωπαϊκών τηλεματικών συστημάτων και προώθησε τη συνεργασία μεταξύ των διοικήσεων των κρατών μελών και των οργάνων της Ευρωπαϊκής Ένωσης 7 βοήθησε επίσης τις διοικήσεις να συνειδητοποιήσουν τη σημασία και την ανάγκη αυτών των δικτύων και προγραμμάτων καθώς και τη διαλειτουργικότητά τους.

1.2. Τηλεματικές εφαρμογές

1.2.1. Προβλέφθηκαν τηλεματικές εφαρμογές για διάφορους τομείς: Δασμοί και Φόροι, Αλιεία, Γεωργία, Κοινωνική ασφάλιση, Δημόσιες Συμβάσεις, Υγεία, Στατιστική, Εμπορική πολιτική, Πολιτική ανταγωνισμού και Πολιτισμός.

2. Γενικές παρατηρήσεις για το IDA II

2.1. Το περιβάλλον και η εξέλιξη τα οποία περιγράφει το IDA I, το οποίο βρίσκεται σε φάση συνεχών μεταβολών, και η επιτακτική επιβεβαίωση της ανάγκης όπως οι ευρωπαϊκές διοικήσεις εκμεταλλευθούν τις νέες τεχνολογικές δυνατότητες, ώστε να επιταχυνθεί η υλοποίηση της Εσωτερικής Αγοράς, επιβάλλουν αυτή τη νέα φάση του προγράμματος (IDA II), καθιστούν εφικτή τη χρήση των σχετικών τεχνολογιών του Ιnternet και διευκολύνουν σε τεράστιο βαθμό τη δημιουργία τηλεματικών δικτύων με δυνατότητα σύνδεσης σε παγκόσμιο επίπεδο.

2.2. Οι προτάσεις της Επιτροπής για μία δεύτερη φάση του προγράμματος IDA επιδιώκουν να προσφέρουν μία απαραίτητη τεχνολογική στήριξη ώστε: α) να εξασφαλιστεί μία πιο ελαστική διαδικασία λήψης κοινοτικών αποφάσεων, και β) να εξασφαλιστεί ένας πιο αποτελεσματικός συντονισμός των κοινοτικών πολιτικών και δράσεων που θα είναι πιο χρήσιμος για τον πολίτη και τη βιομηχανία.

2.3. Για να γίνει αυτό, οι εθνικές διοικήσεις, όπως και η κοινοτική διοίκηση, θα καθιερώσουν με συντονισμένο τρόπο τηλεματικά δίκτυα εξασφαλίζοντας τον υψηλότερο βαθμό διαλειτουργικότητάς τους, όχι μόνο σε κάθε διοικητικό τομέα αλλά και μεταξύ διαφορετικών τομέων καθώς και με τον ιδιωτικό τομέα. Οι δράσεις αυτές θα βασιστούν σε μία στρατηγική επωφελή για τους χρήστες και με στόχο την αγορά, ώστε να εξασφαλιστεί η καλύτερη σχέση μεταξύ κόστους και αποτελεσματικότητας, να διευκολυνθεί η κατασκευή των δικτύων και να βελτιωθεί η ικανότητα προσαρμογής του στις τεχνολογικές προόδους.

2.4. Με τον τρόπο αυτό θα εξασφαλιστεί ότι τα δίκτυα IDA θα τύχουν πλήρους και κατάλληλης εκμετάλλευσης από τους υπευθύνους των πολιτικών και κοινοτικών δραστηριοτήτων οι οποίοι θα επωφεληθούν από αυτές. Πράγματι, τα δίκτυα θα διευκολύνουν σε τεράστιο βαθμό την αποστολή τους διότι θα τους επιτρέψουν να αυξήσουν την αποτελεσματικότητα και την ικανότητα χρήσης.

2.5. Αυτές οι τεχνολογικές πρόοδοι, αν και διευκολύνουν τη δημιουργία τηλεματικών δικτύων, δημιουργούν, ορισμένα άλλα προβλήματα, όπως η ασφάλεια, νομικά κωλύματα, εξεύρεση λύσεων διαλειτουργικότητας οι οποίες ανταποκρίνονται στις πολυγλωσσικές και πολυπολιτισμικές απαιτήσεις και επιβάλλουν επίσης την ανάγκη για ένα συνολικό συντονισμό και για τον αναγκαίο και απαραίτητο διάλογο μεταξύ των διοικήσεων τόσο των κρατών μελών όσο και της Κοινότητας.

2.6. Εξακολουθούν να ισχύουν γενικά οι προσανατολισμοί του IDA I σχετικά με τους οποίους η ΟΚΕ έχει ήδη εκφρασθεί μέσω γνωμοδότησής της (709/93) ().

2.6.1. Η βασική πτυχή αυτής της νέας φάση (IDA II) είναι:

- η ανάπτυξη υποδομών δικτύων, τα οποία θα συμπεριλάβουν τον καθορισμό και την δημιουργία γενικών υπηρεσιών, και θα προωθήσουν την προσφυγή σε υπηρεσίες και προϊόντα που διαθέτει η αγορά ώστε να επιτευχθεί ο συντονισμός και η στήριξη των διαφόρων τομεακών διοικήσεων 7

- η απλούστευση στη δημιουργία των δικτύων IDA, ώστε να καταστούν λιγότερο δαπανηρά και περισσότερο διαλειτουργικά 7

- η εξελικτική δυνατότητα των δικτύων IDA πρέπει να συνεκτιμήσει τις προσαρμογές και τους όρους που απαιτούν οι διοικήσεις, που καθίστανται απαραίτητοι προκειμένου εναρμονισθεί το περιεχόμενο της πληροφορίας και η διαχείριση των λειτουργικών συστημάτων.

2.6.2. Για την επίτευξη του στόχου του προγράμματος καθίσταται απαραίτητη η τυποποίηση και η συλλογή δεδομένων, πρωτίστως στο εσωτερικό κάθε τομέα, ώστε να υπάρχει δυνατότητα εξέτασης και σύγκρισης των αποτελεσμάτων τους.

2.6.3. Από πλευράς εφαρμογής του προγράμματος το IDA II, βάσει της εμπειρίας που απαιτήθηκε, προσανατολίζεται στη σύσταση μιας μόνον επιτροπής διαχείρισης, οι αρμοδιότητες της οποίας επιβάλλεται να προσδιορισθούν καλύτερα στην πρόταση για απόφαση.

2.6.4. Η διάρκεια του προγράμματος IDA II θα είναι πενταετής. Πρέπει να καταρτισθεί ένας κατάλογος έργων τα οποία θα λαμβάνουν ενισχύσεις σε πιο τακτική βάση ώστε να καθιερωθούν προτεραιότητες προκειμένου να καθορισθεί ένας κατάλογος έργων κοινού ενδιαφέροντος ο οποίος θα επανεξετάζεται κάθε τρία χρόνια.

2.6.5. Στόχος του προσανατολισμού αυτού είναι επομένως να ενθαρρυνθούν οι επενδύσεις στην αντίστοιχη βιομηχανία και να προωθηθούν οι εταιρικές σχέσεις μεταξύ δημόσιου και ιδιωτικού τομέα.

2.6.6. Είναι απαραίτητη η καλύτερη εξακρίβωση των κριτηρίων των σχεδίων τα οποία ενδεχομένως θα επιλεγούν, καθώς και των προθεσμιών και ορίων λειτουργίας τους.

2.6.7. Οι μελλοντικές προτάσεις για νέα έργα ανάπτυξης πρέπει να συνοδεύονται πάντοτε από δηλώσεις οι οποίες θα υποδεικνύουν με ποιον τρόπο θα αντιμετωπίζονται οι λειτουργικές δαπάνες.

2.7. Το Internet και η θέσπιση των σχετικών ρυθμίσεων

2.7.1. Η ανάπτυξη και η παγκοσμιοποίηση του δικτύου Internet διαμόρφωσε ουσιαστικά το σύνολο των επικοινωνιών σε όλο τον κόσμο. Το Internet δημιουργήθηκε για να επιτρέψει με τρόπο απλό τη δυναμική, ευέλικτη και γενικευμένη επικοινωνία μεταξύ ενός τεράστιου αριθμού οντοτήτων. Σε αυτό έγκειται η δύναμη του αλλά και ο εύθραυστος χαρακτήρας του. Το Internet δεν δημιουργήθηκε για να προστατεύσει ευαίσθητες πληροφορίες ή για να εξασφαλίσει υπηρεσίες υψηλής ποιότητας. Καμία ρύθμιση δεν μπορεί να καθορίσει τη δραστηριότητα των χρηστών ή των ατόμων που παρέχουν υπηρεσίες.

2.7.2. Ιδιωτικά δίκτυα «Intranet»

Tα γεγονότα αυτά καθορίζουν με αρνητικό τρόπο τη χρήση του Internet σε περιβάλλοντα, όπου η αξιοπιστία, η ποιότητα της υπηρεσίας ή οι όροι ασφαλείας είναι υψηλοί. Ωστόσο, οι τεχνολογίες που χρησιμεύουν ως βάση του Internet μπορούν να χρησιμοποιηθούν αποτελεσματικά σε ιδιωτικά δίκτυα ώστε να αποτελέσουν τη βάση που κανονικά προβλέπεται για το Intranet. Ο συντονισμένος και υπεύθυνος τρόπος διαχείρισης εκ μέρους των διαφόρων συμμετεχόντων παρέχουν στα δίκτυα Intranet τις προϋποθέσεις ώστε να υπερβούν τα προαναφερθέντα εμπόδια και να αναδειχθούν ως μία δυναμική επιλογή, από πλευράς κόστους-ωφέλειας, με σκοπό τη δημιουργία των δικτύων IDA.

2.7.3. Ενημέρωση προς τους πολίτες και τις επιχειρήσεις

Με την ανάπτυξη της κοινωνίας των πληροφοριών, οι διοικήσεις, στο βαθμό που συμμετέχουν στην εξέλιξη αυτή, πρέπει να εντείνουν και να διευκολύνουν τη ροή των πληροφοριών προς τους πολίτες και τον τομέα επιχειρηματιών. Τα τομεακά δίκτυα οφείλουν, επομένως, να καθιερώσουν το συντομότερο δυνατό ένα πιο διευρυμένο πρότυπο επικοινωνίας χρησιμοποιώντας παγκόσμιες τεχνολογίες όπως το Internet, αλλά τηρώντας τις απαιτήσεις ασφαλείας.

3. Πολιτικό, στρατηγικό και νομικό πλαίσιο

3.1. Το πρόγραμμα δράσης για την Ενιαία Αγορά το οποίο κατάστρωσε η Επιτροπή και παρουσίασε στο Ευρωπαϊκό Συμβούλιο του Άμστερνταμ (), συνεκτιμά τέσσερις στρατηγικούς στόχους:

- 1ος στόχος - να βελτιωθεί η αποτελεσματικότητα των κανόνων,

- 2ος στόχος - να εξαλειφθούν οι κυριότερες στρεβλώσεις της αγοράς,

- 3ος στόχος - να αρθούν τα τομεακά εμπόδια στην ολοκλήρωση της αγοράς,

- 4ος στόχος - να τεθεί η ενιαία αγορά στην υπηρεσία των πολιτών.

3.2. Υπάρχουν διάφορες μορφές δράσεων που επιδιώκουν να προσδώσουν πρακτικό περιεχόμενο στις τέσσερις ελευθερίες κυκλοφορίας στην Ευρωπαϊκή Ένωση:

- ελευθερία κυκλοφορίας και εγκατάστασης ατόμων,

- ελευθερία κυκλοφορίας προϊόντων,

- ελευθερία κυκλοφορίας υπηρεσιών,

- ελευθερία κυκλοφορίας κεφαλαίων.

3.3. Αυτά τα δικαιώματα που παραχωρήθηκαν στους ευρωπαίους πολίτες και στους οικονομικούς και κοινωνικούς παράγοντες απαιτούν από τα κοινοτικά όργανα και τα κράτη μέλη να δημιουργήσουν, μέσω των διοικήσεών τους, τις τεχνικές και νομικές προϋποθέσεις ώστε να εξασφαλιστεί η ελευθερία και η ασφάλεια στον Κοινοτικό Χώρο, με δικαιώματα και υποχρεώσεις όσον το δυνατό πιο ενοποιημένα, ανεξαρτήτως εθνικότητας.

3.4. Εκτός από την υλοποίηση των στόχων της Εσωτερικής Αγοράς, η πρακτική εφαρμογή της Ευρωπαϊκής Νομισματικής Ένωσης, η στήριξη για τη διεύρυνση της Ένωσης και η θεσμική μεταρρύθμιση των ευρωπαϊκών οργάνων αυξάνουν επίσης το φάσμα των προκλήσεων και επομένως η συμβολή και η επιτυχία του IDA καθίστανται σημαντικές για την αντιμετώπισή τους.

3.5. Το πρόγραμμα IDA αποτελεί στο σύνολό του ένα απαραίτητο μέσο για την καθιέρωση των δικαιωμάτων αυτών, και κατά αυτόν τον τρόπο πρέπει να το αντιμετωπίσουν οι διάφοροι συμμετέχοντες, ως ένα αξιόπιστο πρόγραμμα.

3.6. Καταπολέμηση της απάτης

3.6.1. Τα τηλεματικά δίκτυα αποτελούν μέσα απαραίτητα για την καταπολέμηση της απάτης. Η καταπολέμηση αυτή απαιτεί μία πιο αποτελεσματική επικοινωνία μεταξύ των εθνικών διοικήσεων και της κοινοτικής διοίκησης, σε μια κλίμακα που είναι αδύνατο να εξασφαλιστεί χωρίς την ικανότητα των τηλεματικών μέσων στον τομέα της ανταλλαγής δεδομένων. Η καταπολέμηση της απάτης είναι, επομένως, μία από τις προτεραιότητες του προγράμματος IDA II όπως καθορίζεται στην πρόταση απόφασης «Προσανατολισμοί». Αφετέρου, τα οικονομικά συμφέροντα της Κοινότητας στην εκτέλεση του προγράμματος θα διασφαλιστούν με κατάλληλα μέτρα (που περιγράφονται στο οικονομικό δελτίο που συνοδεύει τις προτάσεις της Επιτροπής).

3.7. Το IDA II και η ασφάλεια ()

3.7.1. Μία άλλη μεγάλη μέριμνα του IDA II είναι το θέμα της ασφάλειας. Πράγματι, τα προβλήματα που συνδέονται με το θέμα αυτό, κυρίως, με την πληρότητα, την εμπιστευτικότητα και την αυθεντικότητα των μηνυμάτων, καθώς επίσης και με τη μη απόρριψη τους, είναι ιδιαιτέρως λεπτά διότι αφορούν δημόσιες διοικήσεις. Κατά συνέπεια, οι τηλεματικές υπηρεσίες γενικής χρήσης, που θα χρησιμοποιηθούν για όλο το δίκτυο IDA πρέπει να εξασφαλίσουν κατάλληλα όρια ασφάλειας ικανοποιώντας ταυτόχρονα τις ανάγκες διαλειτουργικότητας και αποτελεσματικότητας. Αφετέρου, θα πρέπει να αναληφθούν ειδικές οριζόντιες δράσεις, προκειμένου να καθοριστεί ένα πρότυπο νομοθετικής βάσης και ασφάλειας για τη διευρωπαϊκή ανταλλαγή δεδομένων μεταξύ διοικήσεων, να επιταχυνθεί η υιοθέτηση του εκ μέρους των κρατών μελών και να εξασφαλισθεί η εφαρμογή του στη διοίκηση της ίδιας της Κοινότητας.

3.8. Πιστώσεις

Από την εξέταση του δημοσιονομικού δελτίου το οποίο επισυνάπτεται στο IDA II προκύπτει ένα λειτουργικό κόστος της τάξης των 71,6 εκατομμυρίων Ecu (για την περίοδο 1998-2000) το οποίο δεν φαίνεται υπερβολικό αν ληφθούν υπόψη οι στόχοι και οι εργασίες που θα πραγματοποιηθούν.

Πρέπει να ληφθεί υπόψη ότι στο ποσό αυτό δεν περιλαμβάνεται η οικονομική συμμετοχή των κρατών μελών.

4. Ειδικές παρατηρήσεις

4.1. Πρόταση σχετικά με τα διευρωπαϊκά δίκτυα για την ηλεκτρονική ανταλλαγή δεδομένων μεταξύ διοικήσεων IDA (έγγρ. 97) 0340 (COD)

4.1.1. Άρθρο 8, παρ. 1 «CTA»

Στην πρόταση προστίθεται το εξής κείμενο:

«Η ΟΚΕ οπωσδήποτε εγκρίνει το έκτακτο πρόγραμμα εργασίας και τα σχέδια υλοποίησης καθενός από τα σχέδια IDA.»

4.1.2. Άρθρο 11, αριθ. 5

Για το σημείο αυτό προτείνεται η ακόλουθη διατύπωση:

«Θα πραγματοποιηθεί μία εκ των υστέρων εξέταση κάθε τομεακού δικτύου ξεχωριστά, ένα χρόνο μετά την ολοκλήρωσή του. Τα αποτελέσματα της εξέτασης αυτής θα ανακοινωθούν στα κράτη μέλη.»

4.2. Πρόταση σχετικά με «δράσεις και μέτρα με σκοπό τη διασφάλιση της διαλειτουργικότητας» [έγγρ. 97/0341 (SYN)]

4.2.1. To άρθρο 3 πρέπει να συμπεριλάβει ένα σημείο το οποίο θα εξετάζει με σαφήνεια τα εξής:

Η εφαρμογή αυτών των οριζόντιων δράσεων και μέτρων θα έχει ως στόχο την αγορά, προωθώντας τη δημιουργία υπηρεσιών στην αγορά, κυρίως των εξειδικευμένων ΜΜΕ, ώστε να αποτραπούν οι επενδύσεις σε υποδομές, σε ειδικές τεχνολογίες και στην ανάπτυξη ατομικών λύσεων.

4.2.2. Για την παράγραφο β) του σημείου 2 του άρθρου 4, προτείνεται η εξής προσθήκη:

(...διοικήσεις) «συμπεριλαμβανομένων της ποιότητας της υπηρεσίας και των συναφών απαιτήσεων διαλειτουργικότητας που απαιτούνται, σε ένα περιβάλλον πολλών προσφερόντων, το οποίο θα περιλαμβάνει τις απαραίτητες υπηρεσίες για την υλοποίηση, τη διατήρηση της λειτουργικότητας και θα παρέχει στήριξη προς τους χρήστες των τομεακών δικτύων.»

4.3. Άρθρο 12, παρ. 1 «CTA»

4.3.1. Στην πρόταση προστίθεται το εξής κείμενο:

«Η ΟΚΕ οπωσδήποτε εγκρίνει το έκτακτο πρόγραμμα εργασίας και τα σχέδια υλοποίησης καθενός από τα σχέδια IDA.»

5. Συμπεράσματα

5.1. Διάλογος, μία βασική προϋπόθεση

5.1.1. Ο συντονισμός μεταξύ όλων των συμμετεχόντων μέσω ενός ειλικρινούς και εποικοδομητικού διαλόγου αποτελεί βασική προϋπόθεση.

5.2. Συντονισμός

5.2.1. Ο συντονισμός και η συνεργασία σε κοινοτικό επίπεδο και ο συσχετισμός του με τις υπεύθυνες μονάδες ανά τομέα σε κάθε διοίκηση, καθώς και ο συσχετισμός του με τους οργανισμούς εκμετάλλευσης των δικτύων παροχής υπηρεσιών και επιχειρήσεων θα καταστεί αποτελεσματικός αν συνεκτιμάται η σημασία του προγράμματος για το μέλλον της Ευρωπαϊκής Ένωσης.

5.3. Εμπιστευτικότητα και προστασία των δεδομένων όσον αφορά τα προσωπικά δεδομένα

5.3.1. Η ενημέρωση, η ασφάλεια και η τήρηση των νομικών πτυχών σχετικά με την εξασφάλιση του εμπιστευτικού και της προστασίας των δεδομένων όσον αφορά τα άτομα, αποτελούν μία άλλη σειρά προϋποθέσεων των οποίων η εξασφάλιση πρέπει να επιτευχθεί πλήρως.

5.4. Το IDA θα επηρεάσει την ανάπτυξη των ευρωπαϊκών ΜΜΕ, τόσο εκείνων της υψηλής τεχνολογίας, όσο και εκείνων που παρέχουν υπηρεσίες.

5.5. Η κατάρτιση και οι ευκαιρίες απασχόλησης για τους νέους

5.5.1. Η επαγγελματική κατάρτιση, προκειμένου να εξασφαλιστεί η λειτουργία του δικτύου όσον αφορά τις διάφορες πτυχές του, πρέπει να αποτελέσει το κέντρο βάρους του προγράμματος, εξασφαλίζοντας τον επαγγελματικό επαναπροσανατολισμό των σημερινών στελεχών και την κατάρτιση των νέων () και προκαλώντας το ενδιαφέρον των διαφόρων εκπαιδευτικών ιδρυμάτων σε όλες τις βαθμίδες, σε όλα τα κράτη μέλη. Οι νέοι αφού αποκτήσουν κατάλληλα εφόδια θα αποτελέσουν μία υπεραξία για το μέλλον των στόχων του IDA. Το πρόγραμμα θα αποτελέσει έναν νέο τομέα δημιουργίας απασχόλησης.

5.6. Η ΟΚΕ συμμερίζεται τις προτάσεις που διατυπώθηκαν για το IDA II στο έγγραφο COM(97) 661 τελικό με την προσθήκη απόψεων και προτάσεων τις οποίες διατυπώνει στην παρούσα γνωμοδότηση, συμπυκνώνοντάς τις κυρίως στα συμπεράσματα.

Βρυξέλλες, 29 Απριλίου 1998.

Ο Πρόεδρος της Οικονομικής και Κοινωνικής Επιτροπής

Tom JENKINS

() ΕΕ C 54 της 21.2.1998, σ. 3-12.

() ΕΕ C 249 της 13.9.1993.

() COM(97) 184 τελικό.

() Βλ. γνωμοδότηση CES 1332/97.

() ΕΕ C 129 της 27.4.1998.